Դուդու

**Օլեգարիո Տոլոյ դե Օլիվեյրա** (;), ավելի հայտնի է որպես **Դուդու** (), բրազիլացի ֆուտբոլիստ, հենակետային կիսապաշտպան: Խաղային կարիերան ավարտելուց հետո աշխատել է որպես մարզիչ։ Մեկ այլ հայտնի ֆուտբոլիստի և մարզչի՝ Դորիվալ Ժունիորի քեռին է։

## Կարիերա
Դուդուն ծնվել է Արարակուարում։  Նրա հայրը՝ Ժուանը, նույնպես ֆուտբոլիստ էր։ Նրա խաղային մականունը Օլեգարիոն էր, և նա այդպես անվանեց իր որդուն։ Ժուանը մահացել է, երբ Օլեգարիոն 13 տարեկան էր։ Մորն ու ընտանիքին օգնելու համար Դուդուն ստիպված է եղել աշխատել, նա աշխատել է հաշվապահությունում՝ հեծանիվով փաստաթղթեր առաքելով։ Նա միաժամանակ խաղում էր մինի ֆուտբոլ։ 1954-1959 թվականներին խաղացել է երիտասարդական ակումբի  կազմում։ Երբ Դուդուն 19 տարեկան էր, նրա քեռին գործավար դարձրեց Արարակուարայի երկաթուղում։ Ակումբին կից գործում էր ֆուտբոլային թիմ, որտեղ նա խաղում էր ազատ ժամանակ։ Ընդ որում, Դուդուն ֆուտբոլը չի ընկալել որպես կարիերայի հեռանկար, այլ միայն որպես զվարճանք։ 1959 թվականին ֆուտբոլիստը տեղափոխվել է«Ֆերովիարիայի» առաջին թիմ։ Նա իր նորամուտը նշել է ակումբի հիմնական կազմում «Պալմեյրասի» հետ խաղում, որտեղ իր թիմը պարտվել է 1:2 հաշվով։ Նույն մրցաշրջանում ակումբը երրորդ տեղն Է զբաղեցրել Սան Պաուլու նահանգի առաջնությունում։ «Ֆերովիարիայի» երեք ֆուտբոլիստների նույնիսկ կանչել են նահանգի հավաքական՝ երկրի առաջնությանը մասնակցելու համար։ 1962 թվականին հարձակման ձախ եզրում խաղացող Դուդուն տեղափոխվեց կիսապաշտպանություն, որտեղ նա հետագայում անցկացրեց իր ամբողջ կարիերան։ Այլ տվյալներով Դուդուն սկսել է խաղալ կիսապաշտպանությունում 1963 թվականից, երբ «Ֆերովիարիան» լքեց Դիրսեու Սիկեյրան։

1964 թվականի մարտի 31-ին Դուդուն պայմանագիր կնքեց «Պալմեյրասի» հետ։ Նույն օրը երկրում ռազմական հեղաշրջում է տեղի ունեցել, ինչի պատճառով Ֆուտբոլիստը չի կարողացել տուն վերադառնալ կայարանների փակման պատճառով։ Հյուրանոցի սեփականատերը, որտեղ ապրում էր Դուդուն, նրա ծանոթն էր։  Նա կիսապաշտպանին անվճար համար է տրամադրել, չնայած ֆուտբոլիստի դրամական միջոցները սպառվել են։ 1Ապրիլի 1-ին Դուդուն իր նորամուտը նշեց «Պալմեյրասի» կազմում «Սանթոսի» հետ խաղում (1:2), իսկ նույն թվականի նոյեմբերի 15-ին նա խփեց իր առաջին գոլը ակումբի կազմում՝ գրավելով «Սան- Պաուլոյի» դարպասը (2:5)։ Ի սկզբանե ֆուտբոլիստը խաղում էր այնպես, ինչպես սովոր էր «Ֆերովիարիայում»՝ ակտիվորեն մասնակցելով հարձակողական գործողություններին։ Բայց ավելի ուշ նա, լսելով թիմակիցներ Ուալմա Դիասին, Վալդեմար Կարաբինային և Ջալմա Սանտոսին, որոշում կայացրեց փոխել խաղաոճը՝ կենտրոնանալով պաշտպանական գործառույթների վրա։ Նրան նաև շատ է օգնել թիմի նոր գլխավոր մարզիչ Ֆիլպո Նունյեսը, որը Դուդային դանդաղ է հասցրել խաղին մեկնարկային կազմում։ Աստիճանաբար նա կարողացավ փոխարինել Զեկինյային թիմի հիմնական հենակետային կիսապաշտպանի դերում։ 1965 թվականին Պալմեյրասը հաղթեց Ռիո-Սան Պաուլոյի մրցաշարում, իսկ մեկ տարի անց՝ նահանգի առաջնությունը։ 1967 թվականին նվաճվեցին Ռոբերտո Գոմես Պեդրոզայի գավաթը և Բրազիլիայի գավաթը։ 1960-ական թվականների վերջին ակումբը կազմի երիտասարդացման կուրս է անցել։ Թիմի գլխավոր մարզիչ Օսվալդո Բրանդանի պաշտոնը ստանձնելուց հետո եկել է «ամենաբեղուն» և ամենասիրվածը Դուդուի կարիերայի ժամանակահատվածը, երկու Բրազիլիայի և երկու նահանգային առաջնություններ հաղթեցին։

1976 թվականի հունվարի 24-ին Դուդուն վերջին հանդիպումն է անցկացրել «Պալմեյրասի» կազմում, որում ոչ-ոքի է խաղացել «Պորտուգեսա Դեսպորտոսի» հետ (3:3): Вայս հանդիպմանը կիսապաշտպանը ստացել է աճուկային մկանների ուժեղ ձգում: Դա հանգեցրել է նրան, որ Դուդուն որոշել է ավարտել խաղային կարիերան: «Պալմեյրասի» կազմում նա անցկացրել է 615 հանդիպում և դարձել 29 գոլի հեղինակ, այլ տվյալներով՝ 609 հանդիպում և խփել է 25 գոլ, երրորդ՝ 617 խաղ և 29 գոլ, ևս մեկ տվյալներով՝ 616 հանդիպում։ Ակումբի գլխավոր մարզիչ Դինո Սանին Դուդուին առաջարկել է դառնալ իր ասիստենտը։ Իսկ մայիսին, Սանիի հեռացումից հետո, նա դարձավ թիմի գլխավոր մարզիչ։ Առաջին իսկ մրցաշրջանում Դուդուն «Պալմեյրասին» հաղթանակ է տարել նահանգի առաջնությունում։ 1977 թվականի օգոստոսին նա հեռացավ «կամրջակ» ֆուտբոլային ակումբից։ 1981 թվականին Դուդուն երկրորդ անգամ գլխավորեց ակումբը, որը Դիեդե Լամերոյի հեռացումից հետaո շտապ հրավիրվել էր թիմ: Սակայն նույն թվականին «Ինտերնասիոնալից» 0:6 հաշվով կրած պարտությունից հետո նա ինքն է հեռացվել: 1990 թվականին Դուդուն «Պալմեյրասի» մարզչի պաշտոնակատարն էր, որը նշանակվել էր Ժաիր Պերեյրայի հեռացումից հետո: Նրան փոխարինեց Տելե Սանտանան։ Բայց այս մարզիչը աշխատանքից հեռացվեց մի շարք անհաջող խաղերից ընդամենը երեք ամիս անց: Դուդուին վերադարձրել են գլխավոր մարզչի պաշտոնին, որտեղ նա աշխատել է մինչև 1991 թվականի մարտը։ Ընդհանուր առմամբ Դուդուի գլխավորությամբ «Պալմեյրասն» անցկացրել է 142 խաղ (75 հաղթանակ, 45 ոչ-ոքի և 22 պարտություն), այլ տվյալներով՝ 141 հանդիպում։

2008 թվականի դեկտեմբերի 7-ին «Ֆերովիարիան» բացեց իր մարզումային կենտրոնը։  Որն Դուդուի պատվին անվանվեց` «Օլեգարիո Տոլա դե Օլիվեյրա»։ 2024 թվականի մայիսին նա հոսպիտալացվել էր ազդրի հոդի ճեղքով։ 2024 թվականի հունիսի 28-ին Դուդուն մահացավ Սան Պաուլոյի հիվանդանոցում՝ որովայնի վարակի պատճառով։

## Միջազգային վիճակագրություն

## Ձեռքբերումներ
### Որպես խաղացող

#### Թիմային
* Բրազիլիայի Նահանգների հավաքականի չեմպիոն՝ 1959
* Ռիո-Սան Պաուլոյի մրցաշարի հաղթող՝ 1965
* Սան Պաուլու նահանգի չեմպիոն՝ 1966, 1972, 1974
* Ռոբերտո Գոմես Պեդրոզայի Գավաթակիր՝ 1967, 1969
* Բրազիլիայի Գավաթակիր՝ 1967
* Բրազիլիայի Չեմպիոն՝ 1972, 1973

#### Անձնական
* Բրազիլիայի Արծաթե գնդակի դափնեկիր՝ 1974

### Որպես մարզիչ
* Սան Պաուլու նահանգի չեմպիոն՝ 1976
* Էսպիրիտո Սանտո նահանգի չեմպիոն՝ 1986

## Անձնական կյանք
Դուդուն ամուսնացած էր։ Կինը` Մարիա Էլենա։

## Ծանոթագրություններ

## Արտաքին հղումներ

* Профиль на ogol.com.br

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Պալմեյրասի ֆուտբոլիստներ